Ragnarock 08-08-2022

Velkommen til Ragnarocks Akrobatik- og Nycirkushold!

Du har tilmeldt dig Ragnarocks Akrobatik/Nycirkus-hold i Humlebæk i sæsonen 22/23. Holdet mødes første gang **torsdag den 1. september kl. 17.00-18.30** i gymnastiksalen ved siden af Baunebjergscenen, som ligger på Humlebæk skole, udskolingen, Baunebjergvej 401, Humlebæk.

Vi ser frem til at komme i gang og lave en masse Akrobatik og nycirkus. Inden vi begynder helt, skal du have nogle praktiske oplysninger.

Det koster **900 kr**. at være elev på Akrobatik- og Nycirkus holdet for hele sæsonen, dvs. fra september 2022 til marts 2023.

Pengene skal indbetales på Ragnarocks konto i Nordea senest mandag den 5. september 2022:

Reg.nr.: 1329

Kontonummer: 3498 319 121

**Husk at skrive deltagerens navn på** - ellers kan vi ikke se, hvor pengene kommer fra.

Hvis en deltager stopper efter en af de to første mødegange tilbagebetales 800 kr. Hvis en deltager stopper i løbet af sæsonen, men inden 15. december, tilbagebetales 350 kr.

Hvis der er lavvande i familiens økonomi, er der også mulighed for at få et fritidspas såfremt man bor i Fredensborg kommune. Så betaler kommunen for kontingentet. I så fald skal I tage kontakt med Ragnarock, så hjælper vi jer videre.

Udover de almindelige øvedage afholder vi også en ”skovtur” som er fælles for alle ragnarocks hold, og en øveweekend op til forestillingen sidst på sæsonen. Se venligst vedhæftede kalender for sæsonen.

**Sygdom:** Hvis du bliver syg eller forhindret i at komme til den daglige undervisning, er det vigtigt, at I **giver besked til underviseren** så tidligt som muligt og meddeler det. Så undgår I bekymrede opkald fra underviserne, og I hjælper underviserne med planlægningen.

Underviser:  
Sarah Eckhardt-Læssøe Tlf. 22 67 68 55

Laurine Aabæk Lykke Larsen Tlf. 42 43 08 79

**Ferier** afholdes samtidig med skolernes ferier, der er derfor ikke undervisning i skoleferierne. Første ferie er efterårsferien i uge 42.

I tilfælde af andre spørgsmål eller ønske om yderligere information, kan I kontakte mig på **tlf. 31 73 19 75** eller pr. mail til [ragnateater@hotmail.com](mailto:ragnateater@hotmail.com).

Alle aktuelle sedler, der sendes til holdene, vil altid kunne findes på [www.ragna.dk](http://www.ragna.dk/) under ”hold”. Alle sedler og info sendes gennem hele sæsonen på mail, dog udleverer vi også nogle ting dobbelt på seddel.

Jeg håber, du får en god sæson hos Ragnarock.

Mange hilsener

Sarah Eckhardt-Læssøe

Leder af Musikteatergruppen Ragnarock